Before Grandchildren Hoodies | TeePublic
Before Grandchildren Hoodies
Browse › Before Grandchildren › Hoodies
Before 2AM Hoodie
Before Hope Hoodie
Main Tag Danganronpa 3 Despair Side Hoodie
Before Despair Hoodie Private universiteite blom, wys Stadio-nuus | Netwerk24
Private universiteite blom, wys Stadio-nuus
Deur Hanlie Stadler 16 Augustus 2019 12:32
Dr. Chris van der Merwe van Curro-faam se jongste baba, Stadio, gaan binnekort die sterkste syfers tot dusver sedert sy notering uitreik.
Dr. Chris van der Merwe, uitvoerende hoof van Stadio.
Die verskaffer van private tersiêre onderrig sê in ’n Sens-verklaring sy verdienste per aandeel gaan tussen 31% en 50% hoër wees in die ses maande tot einde Junie, vergeleke met dieselfde helfte van 2018.
Wesensverdienste per aandeel gaan met tussen 37% en 54% styg.
Die nuus het Stadio se aandeelprys met meer as 8% tot R2,54 laat styg.
Verlede jaar dié tyd het Stadio ’n daling van 0,8% in sy verdienste bekend gemaak en vir sy voljaar, tot einde Desember, het sy basiese en wesensverdienste met 7,8% gestyg.
Stadio, wat in Oktober 2017 genoteer het, beskryf homself as ’n “multiversiteit”. Die maatskappy besit onder meer Milpark, Lisof, Afda, Embury en Prestige Academy.
Van der Merwe, stigter en eerste uitvoerende hoof van die privateskolegroep Curro, is die uitvoerende hoof van Stadio sedert sy ontknoping uit Curro.
Die groep reik sy resultate op 26 Augustus uit.
Die nuus kom in die week wat Curro self aangekondig het sy wesensverdienste per aandeel het met 44% gestyg.
Meer oor: Curro | Stadio | Private Onderrig